Keskustelu:Dimitri Kuzmin-Karavajev

message: Artikkeli ei minusta osoita henkilön merkittävyyttä muuten kuin yhtenä Leinon vankina, joista yhteisartikkeli jo on ja riittää. Ehdotan poistoa, ennen kuin useammasta ryhmän jäsenestä ehditään tehdä artikkeleita. –Kotivalo (keskustelu) 14. lokakuuta 2017 kello 22.13 (EEST)
replies: text: Osa Leinon vangeistahan on muutenkin merkittäviä historianhenkilöitä, vaikka kukaan ei olisi merkittävä pelkästään kyseiseen ryhmään kuulumisen perusteella. Täällä on jo artikkelit neljästä Leinon vangista (Unto Parvilahti, Stepan Petritšenko, Severin Dobrovolski, Kirill Pushkareff); myös Boris Björkelund ja Boris Popper saattaisivat olla muistelmakirjailijoina juuri ja juuri merkittäviä. Kuzmin-Karavajev saattaisi ehkä olla merkittävä, jos tuo hänen johtamansa "Suomen venäläisen siirtokunnan klubi" tai vanhainkoti Aurinko ovat olleet jotenkin keskeisessä asemassa Suomen emigranttiyhteisössä. Venäjänkielisessä Wikipediassa näyttäisi olevan laajempi artikkeli (:ru:Кузьмин-Караваев, Дмитрий Дмитриевич (ротмистр)), joka ei tuo kauheasti valaisua tähän asiaan, mutta mainitsee hänen julkaisseen vuonna 1920 anonyymisti ensimmäisen kirjallisen kuvauksen Judenitšin offensiivista Pietaria vastaan (johon hän itsekin osallistui). Siellä mainitaan myös, että hän olisi edustanut Suomea kansainvälisissä bridge-turnauksissa ja että hänen bridge-joukkueensa olisi voittanut Suomen mestaruuden useana vuonna 1930-luvun lopulla. En tiedä, pystyisikö tuota tietoa varmentamaan jostain suomenkielisestä lähteestä. --Risukarhi (keskustelu) 17. lokakuuta 2017 kello 18.18 (EEST) EDIT: Joukkuemenestykselle löytyi helposti lähde , mutta se ei varmaan riitä merkittävyyteen. --Risukarhi (keskustelu) 17. lokakuuta 2017 kello 18.23 (EEST)
replies: text: : Tässä  s. 345 mainitaan keskeiseksi henkilöksi emigranttien keskuudessa. Ehkä se riittää. Tässäkin hänet mainitaan, oli juristi mutta ei lisää merkittävyyttä. Ja tässä: s. 44 . Lisään nämä linkit artikkeliinkin. Ja vielä tämä  maininta. --Tpe1 (keskustelu) 19. lokakuuta 2017 kello 16.03 (EEST)

text: :Eikös jääkiekkojoukkueidenkin jäsenet ole merkittäviä vaikka eivät itsenäisesti voittaisi mitään ja istuisivat peräti penkilläkin tai käväisevät kaukalossa? Kyllä tämä on merkittävä. --Tpe1 (keskustelu) 19. lokakuuta 2017 kello 16.05 (EEST)
replies: text: ::Kohensin nyt artikkelia hieman näiden suomenkielisten lähteiden perusteella. Poistin Am-linkeistä Shenshinin kirjan, koska siellä oli ilmoitettu Leinon vankeja koskevien tietojen lähteeksi Wikipedia. Hautakiveä esittävän valokuvan perusteella etunimi kirjoitetaan Dimitri eikä Dmitri, joten siirsin artikkelin. --Risukarhi (keskustelu) 19. lokakuuta 2017 kello 19.13 (EEST)

text: Kyllä mä tämän säilyttäisin, ihan osana emigranttiyhteisön johtoa ja siinä mielessä Suomen itsenäisyyshistoriaa. --Höyhens (keskustelu) 20. lokakuuta 2017 kello 00.05 (EEST)
replies: text: :Keskustelun perusteella merkittävä. Poistan merkittävyysmallineen. --Lentokonefani asiaa? | syntilista 20. lokakuuta 2017 kello 23.32 (EEST)
thread_title: Merkittävyys

message: Venäjänkielisen Wikipedian mukaan hän on syntynyt juliaanisen kalenterin mukaan 27. joulukuuta 1891, eli gregoriaanisen kalenterin mukainen päivämäärä olisi näin 8. tammikuuta 1892. Omitti86 (keskustelu) 5. maaliskuuta 2020 kello 02.10 (EET)
replies: text: Artikkelissahan on nyt kuva helsinkiläisellä hautausmaalla olevasta hautakivestä, jossa syntymäpäivänä on 8.1.1892. Siitä ei voi varmasti päätellä, kumman kalenterin mukainen päivämäärä se on. Artikkelissa on sen ensimmäisestä versiosta alkaen lukenut, että syntymäpäivä olisi 20.1.1892, mutta tiedolle ei taida olla lähdettä. Artikkelin kirjoittaja Käyttäjä:Upp75 on laajentanut myös venäjänkielisen Wikipedian artikkelia, joten ehkä hän osaa sanoa tähän jotain. --Risukarhi (keskustelu) 5. maaliskuuta 2020 kello 15.13 (EET)
thread_title:  Syntymäaika 

message: Kuolinilmoituksessa (Hbl 8.5.1985, toimiikohan linkki?) miehen nimi on muodossa "Dimitri Kusmin-Karavajeff", jonka voisi olettaa olevan myös virallinen Suomessa käytetty kirjoitusasu. On aika epätodennäköistä, että virallinen venäläinen nimimuoto olisi ollut "Dimitri Dimitrijevitš" vaikka hautakivessä niin lukeekin, sillä etunimen venäläinen asu on "Dmitri" ja "Dimitri" on kirkkoslaavia. --Esamatti1 (keskustelu) 24. marraskuuta 2021 kello 16.42 (EET)
replies: text: Tarkoitatko, että nimi olisi hautakivessä jostain syystä kirkkoslaaviksi eikä venäjäksi? Vai että hautakivessä on kirjoitusvirhe? Mitä noista vaihtoehdoista ehdottaisit artikkelin nimeksi? (Jakamastasi linkistä: se johtaa sivulle, jossa ainakin minulle lukee "Sinulla ei ole oikeutta nähdä tätä sivua".) --Risukarhi (keskustelu) 15. maaliskuuta 2022 kello 17.06 (EET)
replies: text: :Hautakiven teksti on kyllä venäjää, mutta "Dimitri" ei ole nimen venäjässä yleisesti käytetty muoto. Ruwiki ja muutamat nettitekstit käyttävät muotoa "Dmitri Dmitrijevitš". Toisaalta tämä oli Suomen kansalainen, mutta nimen virallinen kirjoitusasu jää vähän epäselväksi. Minulle käy mikä tahansa näistä kolmesta variantista. --Esamatti1 (keskustelu) 15. maaliskuuta 2022 kello 18.49 (EET)
thread_title: Nimestä